**Litér önkormányzata**

**a 2018. évi költségvetés módosításáról**

A Litér Község Önkormányzatának 2018.évi költségvetéséről szóló 106/2018.(VIII.22.) LKt. határozat előirányzatainak módosításaira a következő javaslatokat tesszük:

**Bevételi előirányzatok módosítására vonatkozó javaslat**

Litér Önkormányzatbevételi előirányzatainak alakulását az 1. melléklet tartalmazza.

Az **államháztartáson belüli működési támogatásokon (B1)** Vissza nem térítendő központi költségvetési támogatásban részesült az önkormányzat 750 ezer Ft összegben, amely a B115 rovatra került. Közfoglalkoztatási bértámogatásként 4.206 ezer Ft összeggel emeltük a B115 rovatot.

**Egyéb felhalmozási célú támogatások (B25)** rovaton a közművelődési érdekeltégnövelő pályázatra kapott 268 ezer Ft került bevételre.

**Működési bevételek (B4)** rovaton az értékpapír kamat különbözete került 2.500ezer Ft összeggel csökkentésre.

Az Önkormányzat 2018. évi költségvetésének módosított bevételi előirányzata **773.929 ezer Ft-ra** változik.

**Kiadási előirányzatok módosítására vonatkozó javaslat**

Litér Önkormányzatának kiadási előirányzatainak alakulását az 2. melléklet tartalmazza.

**Személyi juttatások (K1)** előirányzata 4.270 ezer Ft-tal nő, amelyben a közfoglalkoztatási bér, és az új dolgozó bére szerepel.

**A** **munkaadókat terhelő járulékok és szociális hozzájárulási adó (K2)** rovat a személyi kiadások változásainak járulék vonzata 349ezer Ft-tal nő.

**Dologi kiadásoknál (K3)** 4.565 ezer Ft emelésre teszünk javaslatot, ebből a Képviselő Testület által megszavazott óvodai és védőnői beruházás műszaki ellenőri feladatinak költsége 820ezer Ft (K336), a vis maior kiadásaira 1.600ezer Ft, a védőnői tervdokumentáció kiadásaira 1.880 ezer Ft. Az Egységes Közbeszerzési Rendszer használati díja 300ezer Ft összeggel került be.

**Ellátottak pénzbeli juttatásai (K4)** rovatra a Képviselő Testület által elfogadott szociális célú tüzelőanyag támogatás önrész összege 137ezer Ft, és a rendszeres gyermekvédelmi támogatás 132ezer Ft összegben került be.

**Egyéb működési célú kiadások (K5)** a tartalék (K513) előirányzatunk összességében csökken 104ezr Ft összeggel, a műszaki ellenőri feladatok, a vis maior, és a bérek előirányzat növekedésének ellentételezéseként, ennek változását a 4. melléklet mutatja be

**A beruházási kiadások (K6)** főrovat előirányzatánál 1.880ezer Ft csökkenést kell elszámolni, mely védőnői tervdokumentáció átcsoportosításából adódik, 768 ezer Ft növekedést is realizáltunk a közművelőséi érdekeltégnövelő pályázat bevételeként.

**Finanszírozási kiadásoknál (K9)** növekszik 750ezer Ft-tal, mely a vissza nem térítendő központi költségvetési támogatást tartalmazza. Az Önkormányzat kiadásainak főösszege a bevételi főösszeggel egyezően **773.929 ezer Ft-ra** módosul.

Kérem, a képviselő-testületet, hogy Litér Önkormányzat 2018. éviköltségvetésének módosítását, az előterjesztés megvitatást követően, a határozati javaslattal elfogadni szíveskedjenek.

Litér, 2018 szeptember 27.

Szedlák Attila

polgármester